Johansson bliver den anden AaB'er. der er udtaget til det svenske landshold, som lørdag tager i mod Danmark i EM-kvalifikationskampen på Råsunda i Stockholm, i det Rade Prica i forvejen var udtaget til holdet. Andreas Johansson er således udvalgt af landstræner Lars Lagerbäck som erstatning for den skadesramte West Ham-spiller Frederik Ljungberg. Skulle Johansson komme i kamp lørdag vil det være den 14. landsholdsoptræden for den offensive midtbanespiller, der senest var i aktion i nationaltrøjen da Sverige i februar måned mødte Egypten.

Opsummering:
AaB's Andreas Johansson blev i dag udtaget til det svenske A-landshold som erstatning for skadede Frederik Ljungberg.